text: Teaterforeninger siger nej til Mungo Park og Dansk Folkeparti
  21 januar 2016 kl. 11.33
  En række teaterforeninger siger nej tak til Teatret Mungo Parks nye forestilling om Dansk Folkepartis 20-årige historie. 
  
  
  teaterforeninger
  Teatret Mungo Parks nye forestilling om Dansk Folkepartis 20-årige historie vækker ikke lige stor begejstring alle steder. Flere teaterforeninger har på forhånd sagt nej til at vise stykket. Det er for politisk teater, mener de.
  En af de teaterforeninger, der siger nej tak er Teater- og Musikhusvennerne i Esbjerg:
  -  Vi ønsker at være politisk neutrale og vi vil ikke vil vise stykket for teatergængerne i Esbjerg, siger formanden Ruth Fogd til TV SYD.
  Hun tror heller ikke, at teaterstykket om Dansk Folkeparti vil være istand til at tiltrække et stort publikum og dermed sælge tilstrækkelig med billetter.
  